ประกาศกรมประมงประกาศกรมประมงเรื่องมาตรฐานด้านสุขอนามัยของท่าเทียบเรือประมง สะพานปลา กิจการแพปลาหรือตลาดกลางซื้อขายสัตว์น้ำ และหลักเกณฑ์ในการออกหนังสือรับรองพ.ศ. ๒๕๕๙ อาศัยอำนาจตามความในมาตรา๙๘ แห่งพระราชกำหนดการประมง พ.ศ. ๒๕๕๘ อธิบดีกรมประมง ออกประกาศไว้ ดังต่อไปนี้ข้อ๑ ในประกาศนี้มาตรฐานด้านสุขอนามัย หมายความว่ามาตรฐานด้านสุขอนามัยของท่าเทียบเรือประมงสะพานปลา กิจการแพปลาหรือตลาดกลางซื้อขายสัตว์น้ำที่กรมประมงกำหนดแนบท้ายประกาศนี้ท่าเทียบเรือประมง หมายความว่าสถานที่ซึ่งจัดขึ้นสำหรับใช้จอดหรือเทียบเรือประมงเพื่อขนถ่ายสัตว์น้ำหรือใช้ในการนำสัตว์น้ำหรือผลิตภัณฑ์สัตว์น้ำขึ้นจากเรือประมงสะพานปลา หมายความว่าสะพานปลาตามกฎหมายว่าด้วยการจัดระเบียบกิจการแพปลากิจการแพปลา หมายความว่ากิจการแพปลาตามกฎหมายว่าด้วยการจัดระเบียบกิจการแพปลา และให้หมายความรวมถึงผู้ประกอบกิจกรรมคัดแยกซื้อขายสัตว์น้ำในลักษณะขายส่งด้วยวิธีประมูลหรือต่อรองราคาโดยอาจมีการดำเนินกิจกรรมอื่น ๆ อย่างใดอย่างหนึ่งหรือหลายอย่าง เช่นการเก็บรักษาหรือการขนส่งสัตว์น้ำด้วยก็ได้ตลาดกลางซื้อขายสัตว์น้ำ หมายความว่าสถานที่ที่จัดให้มีการซื้อขายสินค้าสัตว์น้ำเป็นหลัก ในลักษณะขายส่งด้วยวิธีประมูลหรือต่อรองราคาสถานประกอบการ หมายความว่า ท่าเทียบเรือประมงสะพานปลา กิจการแพปลา หรือตลาดกลางซื้อขายสัตว์น้ำหนังสือรับรอง หมายความว่าหนังสือที่กรมประมงออกให้เพื่อรับรองว่าสถานประกอบการนั้นมีมาตรฐานด้านสุขอนามัยของท่าเทียบเรือประมงสะพานปลา กิจการแพปลา หรือตลาดกลางซื้อขายสัตว์น้ำตามที่กรมประมงกำหนดผู้มีอำนาจลงนาม หมายความว่าผู้อำนวยการกองตรวจสอบคุณภาพสินค้าประมงหรือผู้อำนวยการศูนย์วิจัยและตรวจสอบคุณภาพสัตว์น้ำและผลิตภัณฑ์สัตว์น้ำในพื้นที่รับผิดชอบผู้ตรวจสอบประเมิน หมายความว่านักวิชาการผลิตภัณฑ์อาหาร นักวิชาการประมง เจ้าพนักงานประมงสังกัดกองตรวจสอบคุณภาพสินค้าประมงศูนย์วิจัยและตรวจสอบคุณภาพสัตว์น้ำและผลิตภัณฑ์สัตว์น้ำ สมุทรสาครศูนย์วิจัยและตรวจสอบคุณภาพสัตว์น้ำและผลิตภัณฑ์สัตว์น้ำ สุราษฎร์ธานีศูนย์วิจัยและตรวจสอบคุณภาพสัตว์น้ำและผลิตภัณฑ์สัตว์น้ำ สงขลา หรือสถาบัน หรือบุคคลอื่นใดซึ่งอธิบดีกรมประมงมอบหมายให้ทำหน้าที่เป็นผู้ตรวจสอบประเมินข้อ๒ ผู้ใดประสงค์จะขอรับหนังสือรับรองให้ยื่นคำขอตามแบบท้ายประกาศนี้ พร้อมกับแนบเอกสารหลักฐาน ดังต่อไปนี้๒.๑กรณีเป็นบุคคลธรรมดา(๑)สำเนาบัตรประจำตัวประชาชน(๒)สำเนาทะเบียนบ้าน๒.๒กรณีเป็นนิติบุคคล(๑)สำเนาหนังสือรับรองการจดทะเบียนบริษัทหรือห้างหุ้นส่วนซึ่งมีอายุไม่เกิน ๙๐ วันนับแต่วันที่ออกหนังสือรับรอง(๒)สำเนาบัตรประจำตัวประชาชนและสำเนาทะเบียนบ้านของกรรมการผู้จัดการผู้มีอำนาจลงนามผูกพันบริษัทหรือของหุ้นส่วนผู้จัดการ หรือผู้แทนอื่นใดของนิติบุคคลนั้น แล้วแต่กรณี๒.๓กรณีมอบอำนาจให้ผู้อื่นมายื่นคำขอหรือดำเนินการแทนบุคคลธรรมดาหรือนิติบุคคลให้แนบหนังสือมอบอำนาจมาพร้อมกับคำขอและสำเนาบัตรประจำตัวประชาชนของผู้มอบอำนาจและผู้รับมอบอำนาจ๒.๔แผนที่แสดงที่ตั้งของสถานประกอบการข้อ๓ ผู้ยื่นคำขอตามประกาศนี้ต้องมีคุณสมบัติดังต่อไปนี้๓.๑ต้องเป็นเจ้าของสถานประกอบการ หรือผู้รับมอบอำนาจ๓.๒ในกรณีผู้ยื่นคำขอเคยถูกเพิกถอนหนังสือรับรองตามข้อ ๑๑ จะยื่นคำขอหนังสือรับรองได้อีกเมื่อได้ปรับปรุงแก้ไขให้เป็นไปตามมาตรฐานด้านสุขอนามัยของท่าเทียบเรือประมงสะพานปลา กิจการแพปลา หรือตลาดกลางซื้อขายสัตว์น้ำแนบท้ายประกาศนี้ข้อ๔ สถานที่ในการยื่นคำขอ๔.๑ในกรณีที่สถานประกอบการอยู่ในเขตพื้นที่จังหวัดสมุทรสงคราม สมุทรสาคร นครปฐม ราชบุรีเพชรบุรี กาญจนบุรี และประจวบคีรีขันธ์ ให้ยื่นคำขอต่อพนักงานเจ้าหน้าที่ ณศูนย์วิจัย และตรวจสอบคุณภาพสัตว์น้ำและผลิตภัณฑ์สัตว์น้ำ สมุทรสาคร๔.๒ในกรณีที่สถานประกอบการอยู่ในเขตพื้นที่ภาคใต้ตอนบน ได้แก่ จังหวัดชุมพร ระนองพังงา กระบี่ ภูเก็ต สุราษฎร์ธานี และนครศรีธรรมราชให้ยื่นคำขอต่อพนักงานเจ้าหน้าที่ ณศูนย์วิจัยและตรวจสอบคุณภาพสัตว์น้ำและผลิตภัณฑ์สัตว์น้ำ สุราษฎร์ธานี๔.๓ในกรณีที่สถานประกอบการอยู่ในเขตพื้นที่ภาคใต้ตอนล่าง ได้แก่ จังหวัดพัทลุง สงขลาตรัง สตูล ปัตตานี ยะลา และนราธิวาส ให้ยื่นคำขอต่อพนักงานเจ้าหน้าที่ ณศูนย์วิจัยและตรวจสอบคุณภาพสัตว์น้ำและผลิตภัณฑ์สัตว์น้ำ สงขลา๔.๔ในกรณีสถานประกอบการอยู่ท้องที่กรุงเทพมหานคร หรือจังหวัดอื่นนอกจากข้อ ๔.๑ ๔.๒และ ๔.๓ ให้ยื่นคำขอต่อพนักงานเจ้าหน้าที่ ณ กองตรวจสอบคุณภาพสินค้าประมงกรมประมงข้อ๕ เมื่อพนักงานเจ้าหน้าที่ได้รับคำขอแล้วให้ตรวจสอบความถูกต้องครบถ้วนของคำขอและเอกสารหลักฐานตามคำขอนั้นและให้ดำเนินการดังนี้๕.๑หากเห็นว่าไม่ถูกต้องครบถ้วนให้คืนคำขอกับเอกสารหลักฐานและแจ้งให้ผู้ยื่นคำขอทราบภายใน ๒ วันทำการนับแต่วันรับคำขอ เพื่อทำการแก้ไขให้ถูกต้องและยื่นใหม่ต่อไปโดยถือปฏิบัติตามพระราชบัญญัติวิธีปฏิบัติราชการทางปกครองพ.ศ. ๒๕๓๙๕.๒หากเห็นว่าถูกต้องครบถ้วนแล้วให้พนักงานเจ้าหน้าที่แจ้งกำหนดวันนัดตรวจสถานประกอบการให้แก่ผู้ยื่นคำขอทราบภายใน ๒ วันทำการ นับแต่วันที่เจ้าหน้าที่ได้รับคำขอถูกต้องครบถ้วนแล้วและให้แจ้งไปยังผู้ตรวจสอบประเมินเพื่อให้ผู้ตรวจสอบประเมินเข้าตรวจประเมินสถานประกอบการนั้นข้อ๖ ให้ผู้ตรวจสอบประเมินเข้าตรวจประเมินสถานประกอบการให้เป็นไปตามมาตรฐานด้านสุขอนามัยของท่าเทียบเรือประมงสะพานปลา กิจการแพปลา หรือตลาดกลางซื้อขายสัตว์น้ำตามกำหนดวันและเวลานัดหมายข้อ๗ ให้ผู้ตรวจสอบประเมินสรุปผลการตรวจประเมินและจัดทำรายงานผลการตรวจประเมินพร้อมทั้งเสนอความเห็นต่อผู้มีอำนาจลงนามเพื่อพิจารณาภายใน๓๐ วันทำการ นับแต่วันตรวจประเมินแล้วเสร็จกรณีผลการประเมินไม่เป็นไปตามมาตรฐานให้ผู้ตรวจสอบประเมินแจ้งให้ผู้ยื่นคำขอทราบถึงข้อบกพร่อง เพื่อให้แก้ไข ภายใน ๕วันทำการนับแต่วันพิจารณาแล้วเสร็จและนัดตรวจใหม่ภายในระยะเวลาที่ผู้ตรวจสอบประเมินกำหนดโดยถือปฏิบัติตามพระราชบัญญัติวิธีปฏิบัติราชการทางปกครอง พ.ศ. ๒๕๓๙กรณีผลการประเมินเป็นไปตามมาตรฐานให้ผู้ตรวจสอบประเมินจัดทำหนังสือรับรองตามแบบท้ายประกาศนี้ เสนอผู้มีอำนาจลงนามเพื่อลงนามในหนังสือรับรองหนังสือรับรองที่ออกให้ตามประกาศนี้ให้มีอายุ๒ ปี นับแต่วันออกหนังสือรับรองข้อ๘ ให้ผู้ตรวจสอบประเมินเข้าตรวจประเมินสถานประกอบการที่ได้รับการรับรองอย่างน้อยปีละ๑ ครั้ง เพื่อให้มั่นใจว่าสถานประกอบการยังคงรักษาไว้ซึ่งมาตรฐานแนบท้ายประกาศนี้กรณีที่ผู้ตรวจสอบประเมินเข้าตรวจประเมินสถานประกอบการในปีที่หนังสือรับรองหมดอายุและผลการประเมินผ่านมาตรฐานให้ผู้ตรวจสอบประเมิน เสนอผู้มีอำนาจลงนามต่ออายุหนังสือรับรองให้ใหม่โดยนับอายุของหนังสือรับรองต่อจากวันที่หมดอายุทั้งนี้ให้ถือว่าหนังสือรับรองฉบับเดิมยังคงมีผลใช้ได้ต่อไปจนกว่าจะได้รับหนังสือรับรองฉบับใหม่หรือได้รับแจ้งว่าไม่ต่ออายุให้ให้นำความในข้อ ๖ และ ๗มาใช้บังคับกับการต่ออายุหนังสือรับรองโดยอนุโลม เว้นแต่กรมประมงเห็นควรยกเว้นวิธีการหรือหลักเกณฑ์ในข้อใดเพื่อความสะดวกในการต่ออายุหนังสือรับรองข้อ๙ ผู้ได้รับหนังสือรับรองต้องปฏิบัติตามเงื่อนไขดังต่อไปนี้๙.๑ดูแลรักษาสถานประกอบการให้เป็นไปตามมาตรฐานด้านสุขอนามัยของท่าเทียบเรือประมง สะพานปลากิจการแพปลา หรือตลาดกลางซื้อขายสัตว์น้ำแนบท้ายประกาศนี้๙.๒ยินยอมให้ผู้ตรวจสอบประเมินเข้าไปสถานประกอบการที่ได้รับหนังสือรับรองในระหว่างเวลาทำการของสถานประกอบการเพื่อทำการตรวจประเมินสถานประกอบการเพื่อรักษาไว้ซึ่งมาตรฐานของการรับรองตามประกาศนี้๙.๓อำนวยความสะดวกตามสมควรแก่ผู้ตรวจสอบประเมินในการติดตามตรวจสอบตามระยะเวลาที่กำหนด๙.๔ให้ข้อมูลและเอกสารเกี่ยวกับเรือประมง ท่าเทียบเรือประมง สะพานปลา กิจการแพปลาหรือตลาดกลางซื้อขายสัตว์น้ำที่ได้รับหนังสือรับรองเมื่อผู้ตรวจสอบประเมินร้องขอ๙.๕ปฏิบัติตามคำแนะนำของผู้ตรวจสอบประเมินข้อ๑๐ เมื่อผู้ตรวจสอบประเมินตรวจพบว่าผู้ได้รับหนังสือรับรองมิได้ปฏิบัติตามเกณฑ์มาตรฐานด้านสุขอนามัยของท่าเทียบเรือประมงสะพานปลา กิจการแพปลา หรือตลาดกลางซื้อขายสัตว์น้ำแนบท้ายประกาศนี้ให้มีหนังสือแจ้งเตือนผู้นั้นให้ปรับปรุงแก้ไขให้ถูกต้อง โดยอาจกำหนดระยะเวลาในการปรับปรุงแก้ไขตามที่เห็นสมควรก็ได้กรณีผู้ได้รับหนังสือรับรองไม่ปรับปรุงแก้ไขหรือปรับปรุงไม่เป็นไปตามมาตรฐานที่กำหนด ให้ผู้ตรวจสอบประเมินรายงานต่อผู้มีอำนาจลงนามเพื่อสั่งพักใช้หนังสือรับรองเป็นระยะเวลาไม่น้อยกว่า๓๐ วัน โดยให้ถือปฏิบัติตามพระราชบัญญัติวิธีปฏิบัติราชการทางปกครอง พ.ศ. ๒๕๓๙ข้อ๑๑ ให้ผู้ตรวจสอบประเมินรายงานต่อผู้มีอำนาจลงนามเพื่อสั่งเพิกถอนหนังสือรับรองในกรณีดังต่อไปนี้๑๑.๑ผู้ได้รับหนังสือรับรองเคยถูกพักใช้หนังสือรับรองมาแล้ว ๑ ครั้ง และยังตรวจพบว่ามิได้ปฏิบัติตามเกณฑ์มาตรฐานด้านสุขอนามัยของท่าเทียบเรือประมงสะพานปลา กิจการแพปลา หรือตลาดกลางซื้อขายสัตว์น้ำ๑๑.๒เมื่อเจ้าหน้าที่ตรวจพบภายหลังว่าเอกสารหลักฐานซึ่งผู้ได้รับหนังสือรับรองนำมายื่นตามประกาศนี้เป็นเอกสารปลอมทั้งนี้ให้ถือปฏิบัติตามพระราชบัญญัติวิธีปฏิบัติราชการทางปกครอง พ.ศ. ๒๕๓๙ข้อ๑๒[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๒๖เมษายน พ.ศ. ๒๕๕๙อดิศร พร้อมเทพอธิบดีกรมประมง[เอกสารแนบท้าย]๑. มาตรฐานด้านสุขอนามัยของท่าเทียบเรือประมงสะพานปลา กิจการแพปลา หรือตลาดกลางซื้อขายสัตว์น้ำ๒. แบบคำขอหนังสือรับรองมาตรฐานด้านสุขอนามัยของท่าเทียบเรือประมงสะพานปลา กิจการแพปลา หรือตลาดกลางซื้อขายสัตว์น้ำ๓.หนังสือรับรองมาตรฐานด้านสุขอนามัยของท่าเทียบเรือประมง สะพานปลา กิจการแพปลาหรือตลาดกลางซื้อขายสัตว์น้ำ(ดูข้อมูลจากภาพกฎหมาย)ปริยานุช/จัดทำ๑๓ พฤษภาคม๒๕๕๙วริญา/ตรวจ๒๓ พฤษภาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๐๗ ง/หน้า ๑๔/๑๑ พฤษภาคม ๒๕๕๙